text: Prinsesse Marie så på sølv
  03 september 2015 kl. 16.19
  Prinsesse Marie åbnede torsdag en af de største udstillinger af dansk sølvtøj. Anledningen er 150-året for Georg Jensens fødsel næste år.
  Prinsessen var meget begejstret:
  - I skal se det! Det er så smukt, sagde hun til TV SYD, da hun forlod Koldinghus. Jeg anbefaler det.
  Den berømte danske sølvsmed har produceret et utal af ikoniske værker.
  Og udstillingen er en rejse gennem 111 års sølvhistorie.
  800 værker fra museer og private samlinger er udstillet på slottet frem til 28. februar næste år.
  Lille billedreportage og prinsessens anbefaling (Var.: 1:14)
  